Folketing
2010-03-15

Prisen for det samlede projekt inklusive det her 30-procent-forsigtighedstillæg er 341 mio. kr. Der er en meget, meget høj intern rente for projektet, nemlig hele 12,4 pct., og det er virkelig et udtryk for, at vi får meget for pengene her. Det er et hængeparti, som trænger til at blive løst. Så dagen i dag bringer rigtig godt nyt for Randers og for Djursland. Vi får nu has på dette vejmæssige hængeparti, der har været på bedding i rigtig mange år, bl.a. i regi af det hedengangne Århus Amt. Venstre støtter varmt lovforslaget, og vi ser frem til at kunne indvie det nordlige hængsel i 2014.